Η Κέρυ Ουάσινγκτον, πρωταγωνίστρια του Scandal
Το ***Scandal*** είναι αμερικανική σειρά που προβάλλεται στο κανάλι ABC. Η σειρά έχει πολιτικό-κοινωνικό ύφος και δημιουργήθηκε από την Σόντα Ράιμς. Έκανε πρεμιέρα στο ABC στις 5 Απριλίου 2012. Ο ρόλος της Ολίβια Πόουπ (Κέρυ Ουάσινγκτον) είναι,στην πραγματικότητα, βασισμένος στην υπεύθυνη επικοινωνίας του Λευκού Οίκου υπό την προεδρία του George H.W. Bush, Τζούντι Σμίθ. 

Η σειρά διαδραματίζεται στην Ουάσινγκτον, D.C. και επικεντρώνεται στην εταιρεία της Ολίβια Πόουπ, «Olivia Pope & Associates», στο προσωπικό του Λευκού Οίκου και σε επιμέρους πολιτικές σκηνές στις οποίες περιλαμβάνονται ο Πρόεδρος Φιτζέραλντ Τόμας Γκραντ ο Τρίτος (President Fitzgerald Grant III), η Επικεφαλής Προσωπικού του Λευκού Οίκου, Άμπι Γουίλαν (Abigail Whelan), ο Γενικός Εισαγγελέας, Ντέιβιντ Ρόουζεν (David Rosen), η Αντιπρόεδρος, Σούζαν Ρος (Susan Ross), η Υπεύθυνη Προσωπικού της Αντιπροέδρου, Ελίζαμπεθ Νόρθ (Elizabeth North), η πρώην Πρώτη Κυρία και Κυβερνήτης της Βιρτζίνια, Μέλι Γκράντ (Mellie Grant), ο Διευθυντής της Εθνικής Ασφάλειας, Τζέικ Μπάλαρντ (Jake Ballard) και ο πρώην Επικεφαλής Προσωπικού του Λευκού Οίκου Σάιρους Μπίν (Cyrus Beene).

Η σειρά βραβεύτηκε ως "Τηλεοπτική Σειρά της Χρονιάς" από το American Film Institute, έχει βραβευτεί επίσης με το βραβείο Peabody Award και "Καλύτερη Δραματική Σειρά" από το Image Awards. Η Κέρυ Ουάσινγκτον έχει κερδίσει το βραβείο Image Awards για "Καλύτερη Ηθοποιός σε Δραματική Σειρά" και ήταν υποψήφια για  Emmy Award στην κατηγορία "Καλύτερη Ερμηνεία Α' Γυναικείου Ρόλου σε Δραματική Σειρά", Χρυσή Σφαίρα στην κατηγορία "Καλύτερη Ηθοποιός σε Δραματική Σειρά" και SAG Award στην κατηγορία "Καλύτερη Ερμηνεία Από Γυναίκα Ηθοποιό σε Δραματική Σειρά". 

Η σειρά ολοκληρώθηκε στην 7η σεζόν.

Σεζόν
-----

| Κύκλοι | Επεισόδια | Πρεμιέρα | Φινάλε | Τηλεθέαση (Αμερική - Nielsen - τηλεθεατές σε εκ.) |
| --- | --- | --- | --- | --- |
| 1 | 7 | 5 Απριλίου 2012 | 17 Μαίου 2012 | 8.21 (62η θέση)  |
| 2 | 22 | 27 Σεπτεμβρίου 2012 | 16 Μαίου 2013 | 8.46 (47η θέση) |
| 3 | 18 | 3 Οκτωβρίου 2013 | 17 Απριλίου 2014 | 12.00 (13η θέση) |
| 4 | 22 | 25 Σεπτεμβρίου 2014 | 14 Μαίου 2015 | 12.66 (8η θέση) |
| 5 | 21 | 24 Σεπτεμβρίου 2015 | 12 Μαίου 2016 | 10.68 (29η θέση) |
| 6 | 16 | 26 Ιανουαρίου 2017 | 18 Μαίου 2017 | 8.16 (39η θέση) |
| 7 | 18  Αρχειοθετήθηκε 2017-07-29 στο Wayback Machine. | 5 Οκτωβρίου 2017 | 19 Απριλίου 2018 | 5.46 |

### Σεζόν 1

Στην πρώτη σεζόν της σειράς γνωρίζουμε την Ολίβια Πόουπ, τους συνεργάτες της, τον Πρόεδρο των Η.Π.Α, Φίτζεραλντ Τόμας Γκράντ ΙΙΙ (Tony Goldwyn) και τον Επικεφαλής Προσωπικού του Λευκού Οίκου, Σάιρους Μπίν (Jeff Perry). Η πρώτη σεζόν επικεντρώνεται στη σχέση της Ολίβιας με τον Πρόεδρο και την υπόθεση της Αμάντα Τένερ (Liza Weil). Παράλληλα η ομάδα λύνει κι άλλες υποθέσεις.

### Σεζόν 2

Μία απόπειρα δολοφονίας γίνεται εναντίον του Προέδρου Γκράντ και πέφτει σε κώμα. Αυτό έχει ως αποτέλεσμα την προεδρία να αναλάβει προσωρινά η Αντιπρόεδρος,Σάλι Λάνγκστον. Μετά την ανάρρωση του ο Πρόεδρος ζητάει διαζύγιο από την Πρώτη Κυρία. Ο Χακ συλλαμβάνεται ως ύποπτος για την απόπειρα δολοφονίας του Προέδρου, στην πραγματικότητα τον παγίδευσε η κοπέλα του, Μπέκυ. Μετά την ελευθέρωση του Χακ, η Ολίβια κι η ομάδα της στήνουν παγίδα στην Μπέκυ ώστε να συλληφθεί. Ο Πρόεδρος μαθαίνει πως πίσω από την απόπειρα δολοφονίας του κρύβεται η καρκινοπαθής και ετοιμοθάνατη, Βέρνα Θόρντον, Πρόεδρος του Ανωτάτου Δικαστηρίου της χώρας. Αφότου εκείνη του αποκαλύπτει ένοχα μυστικά της Ολίβια και στενών του προσώπων, εκείνος την πνίγει για να μην μπορέσει ποτέ να τα αποκαλύψει. 

Το δεύτερο μέρος της 2ης σεζόν επικεντρώνεται στην αναζήτηση ενός προδότη που διαρρέει απόρρητες πληροφορίες του Λευκού Οίκου. Ύποπτος είναι ο Διευθυντής της CIA ο οποίος βρίσκεται νεκρός. Η Ολίβια ανακαλύπτει πως τελικά ο Διευθυντής είχε δολοφονηθεί κι όχι αυτοκτονήσει όπως αρχικά πίστευαν. Η Ολίβια γνωρίζει τον Τζέικ Μπάλαρντ ο οποίος έχει σχέσεις με τον Αρχηγό της B613, Ρόουαν, ο οποίος διατάζει τον Τζέικ να έχει από κοντά την Ολίβια. Στο τέλος της σεζόν η Πρώτη Κυρία, Μέλι Γκραντ δηλώνει ξεκάθαρα στον Πρόεδρο να ξεχάσει το διαζύγιο εκτός κι αν θέλει να δημοσιοποιήσει η ίδια την ερωτική σχέση του Προέδρου με την Ολίβια. Ο Πρόεδρος διαλέγει την Ολίβια κι η Πρώτη Κυρία λέει δημόσια πως ο άντρας της την απάτησε. Παράλληλα,ο Πρόεδρος ανακοινώνει την υποψηφιότητά του στις απερχόμενες εκλογές. Καθώς η Ολίβια κι η ομάδα της ψάχνουν να βρουν ποιός είναι ο προδότης, ο Χακ βρίσκει τον Τσάρλι ο οποίος,τελικά,τους οδηγεί στον προδότη: Μπίλι Τσάμπερς. Ανακαλύπτουν πως ο Μπίλι συνεργάστηκε σε αυτό με τον Ντέιβιντ Ρόουζεν και έκλεψαν την κάρτα της Σάιτρον (μία κάρτα μνήμης που επιβεβαίωνε την όχι και τόσο νόμιμη εκλογή του Γκράντ). Ο Ντέιβιντ δίνει τελικά την κάρτα στον Σάιρους με αντάλλαγμα τη θέση του Γενικού Εισαγγελέα. Στο τέλος της σεζόν, το όνομα της Ολίβια αποκαλύπτεται στα Μ.Μ.Ε ως ερωμένη του Προέδρου Γκραντ. Στην τελευταία σκηνή της σεζόν μαθαίνουμε πως ο Ρόουαν, ο Αρχηγός της Β613 (μια πανίσχυρη μυστική παρακυβερνητική οργάνωση που προστατεύει τη Δημοκρατία) είναι ο πατέρας της Ολίβια. 

### Σεζόν 3

Έπειτα από την αποκάλυψη ότι η Ολίβια είναι ερωμένη του Προέδρου, η εταιρεία της αντιμετωπίζει προβλήματα καθώς αποσύρονται όλοι οι πελάτες τους, με αποτέλεσμα να πρέπει να δεχτούν άλλες προσφορές ώστε να πληρώσουν τους λογαριασμούς. Ο Ρόουαν αρχίζει να εμπλέκεται όλο και περισσότερο στη ζωή της Ολίβια, το οποίο την επηρεάζει, και οδηγεί τον Χακ και τον Τζέικ στο να ερευνήσουν την Β613. Ανακαλύπτουν ότι κατά τη διάρκεια μιας στρατιωτικής άσκησης, με κωδικό όνομα "Οperation Remington", ο Πρόεδρος έδωσε εντολή κατάρριψης ενός επιβατικού αεροσκάφους, πάνω από την Ισλανδία, και ανάμεσα στους 300 πολίτες ήταν και η μητέρα της Ολίβια. Αποφασισμένοι, λοιπόν, να μάθουν την αλήθεια, σχετικά με την επιχείρηση, η ομάδα ερευνά τον Ρόουαν και μαθαίνει ότι ένας επιβάτης είχε μεταφερθεί από τον Ομοσπονδιακό Μάρσαλ λίγο πριν την απογείωση. Η Κουίν αρχίζει να κάνει παρέα με τον Τσάρλι, ο οποίος την παρακινεί να σκοτώσει έναν από τους άνδρες ασφαλείας που ήταν αυτόπτης μάρτυρας στην μεταβίβαση του επιβάτη. Αυτό έχει ως αποτέλεσμα, ο Χακ να βασανίσει την Ολίβια για τη δολοφονία και εκείνη να αποχωρήσει από την ομάδα.

Παράλληλα, ο Πρόεδρος αντιμετωπίζει προβλήματα με την προεκλογική εκστρατεία της Γερουσιαστή, Ζοζεφίν "Τζόσι" Μάρκους για την νίκη στις εκλογές εναντίον του Γερουσιαστή,Σάμουελ Ρέστον ώστε να γίνει η πρώτη γυναίκα Πρόεδρος των Η.Π.Α. Ο Σάιρους προσπαθεί να βρει τα ένοχα μυστικά της Μάρκους ώστε να καταστρέψει την πολιτική εκστρατεία της, μα αποτυγχάνει. Έπειτα από την ανακάλυψη της Ολίβια ότι ο Πρόεδρος διαδραμάτισε ρόλο στο θάνατο της μητέρας της, απορρίπτει την πρότασή του να γίνει υπεύθυνη της προεκλογικής εκστρατείας για την επανεκλογή του και γίνεται υπεύθυνη για την Μάρκους. Μετά από ένα ατύχημα της αδερφής της Μάρκους, η γερουσιαστής παρατά την εκστρατεία της. 

Το δεύτερο μέρος της σεζόν επικεντρώνεται στην εκστρατεία της επανεκλογής, την οποία έχει αναλάβει η Ολίβια. Παράλληλα, η Σάλι ανακοινώνει ότι θέτει υποψηφιότητα για Πρόεδρος ως Ανεξάρτητη. Ως αποτέλεσμα, ο Πρόεδρος επιλέγει τον Κυβερνήτη της Καλιφόρνια, Άντριου Νίκολς, ως τον νέο Αντιπρόεδρο για την εκλογή του. Ο Νίκολς συνάπτει σχέση με την Πρώτη Κυρία, Μέλι. Η εκστρατεία αντιμετωπίζει προβλήματα όταν η Σάλι, λόγω των τύψεων που έχει για τη δολοφονία του Ντάνιελ, σχεδόν αποκαλύπτει την αλήθεια σε ένα ντιμπέιτ. Ο Σάιρους ρωτά τον Τζέικ να τον βοηθήσει να προστατέψει το μυστικό, το οποίο εκείνος κάνει σκοτώνοντας τον Τζέιμς για να αποτραπεί η συσχέτιση του Σάιρους με την υπόθεση. Τα μεγαλύτερα σε ηλικία παιδιά του Προέδρου, Τζέρυ και Κάρεν Γκραντ, έρχονται στον Λευκό Οίκο για συνέντευξη, αλλά η Ολίβια σύντομα καταλαβαίνει ότι δεν είναι ευχαριστημένα με τους γονείς τους. 

### Σεζόν 4

Το πρώτο μισό της σεζόν επικεντρώνεται στη σύλληψη του Τζέικ για τον θάνατο του Τζέρι Γκραντ έπειτα από τον εξαναγκασμό του Ρόουν στον Τομ να ονομάσει τον Τζέικ ως τον υπεύθυνο. Ο Ρόουαν συνεχίζει να προσπαθεί να κάνει τους πάντες να πιστέψουν την ενοχή του Τζέικ, το οποίο παρακινεί την Ολίβια να μάθει την αλήθεια. Έπειτα από τον εξαναγκασμό του Τομ, ο Πρόεδρος, ο Τζέικ και η Ολίβια, καταστρώνουν σχέδιο ώστε να συλλάβουν τον Ρόουαν. Δυστυχώς, το σχέδιον αποτυγχάνει, και οδηγεί τον Ρόουαν να κλείσει την Β613 και να αρχίσει να εξοντώνει τους πράκτορες της. Η Ολίβια προσπαθεί να σκοτώσει τον Ρόουαν όταν έρχονται αντιμέτωποι, αλλά εκεινός καταφέρνει να ξεφύγει. Η Άμπι είναι τώρα η Υπεύθυνη Τύπου του Λευκού Οίκου, και αγωνίζεται να κερδίσει το σεβασμό του Σάιρους και του Προέδρου, γιατί εκείνοι την ταπεινώνουν αποκαλώντας την "Ρεντ". Αργότερα στη σεζόν, η Άμπι είναι περισσότερο αγχωμένη εξαιτίας της παρουσίας του βίαιου πρώην συζύγου της, που έχει προταθεί για Κυβερνήτης της Βιρτζίνια. Η Άμπι στρατολογεί τον Λέο Μπέργκεν για να τη βοηθήσει να καταστρέψει την εκστρατεία του. Η Κουίν συνεχίζει να έχει επαφές και με την Άμπι και με τον Χάκ, προσπαθώντας να βρει την Ολίβια. 

Η Μέλι παλεύει να ξεπεράσει το θάνατο του γιου της και τελικά το καταφέρνει αφού μάθει ότι ο Τζέρι δολοφονήθηκε μέσω της σκόπιμης έκθεσής του σε βακτήρια μηνιγγίτιδας, και αποφασίζει να συμμαχήσει με την Ελίζαμπεθ Νόρθ. Αργότερα, αφού συνάπτει σχέση μαζί του, η Μέλι ανακαλύπτει την πραγματική φύση του Νίκολς, ο οποίος την απειλεί ότι θα δημοσιεύσει στα ΜΜΕ την σχέση τους. Στο τέλος της σεζόν, μέλη ενός μεγάλου σώματος ενόρκων συγκεντρωμένα από τον Ντέιβιντ, σχετικά με την υπόθεση της Β613, βρίσκονται νεκρά έπειτα από την πρώτη τους ακρόαση. Η Ο.Π.Α. και ο Ντέιβιντ αρχίζουν να ερευνούν τη σκηνή του εγκλήματος και συνειδητοποιούν την ενοχή του Ρόουαν. Εκείνος, επίσης, είχε εκβιάσει τη Μέλι να του δώσει τα ονόματα, και εκείνη νιώθει υπεύθυνη για τον θάνατό τους. Ο Σάιρους, αργότερα, μαθαίνει την αλήθεια αλλά αποφασίζει να μην το πει στον Πρόεδρο. Αφού ζητάει συμβουλές από την Μάγια, η Ολίβια και ο Τζέικ αποφασίζουν να πουν για την Β613 στη CIA, αλλά αντιμετωπίζουν αντίποινα. Αργότερα, καταστρώνουν σχέδιο να καταδικάσουν τον Ρόουαν για κατάχρηση των πηγών του μουσείου στο οποίο δουλεύει, και προφυλακίζεται. Τελικά, ο Πρόεδρος μαθαίνει την αλήθεια για τη Μέλι και τον Σάιρους και τους παραγγέλνει να φύγουν από τον Λευκό Οίκο. Η Ελίζαμπεθ, τότε, παίρνει την θέση του Σάιρους ως Υπεύθυνη του Προσωπικού. Στη τελευταία σκηνή, ο Πρόεδρος επανασυνδέεται με την Ολίβια. 

### Σεζόν 5

Στις 7 Μαΐου 2015, το ABC ανανέωσε το συμβόλαιο της σειράς για 5η Σεζόν. Η σειρά συνέχισε να προβάλλεται στις 9 μ.μ. όπως και οι προηγούμενες σεζόνς. Όλοι οι ηθοποιοί συνέχισαν στους ρόλους τους. Έπειτα από το φινάλε, ανακοινώθηκε ότι η Portia De Rossi, προστέθηκε στο βασικό κύκλο ηθοποιών. Επιπλέον, αργότερα ανακοινώθηκε ότι ο Cornelius Smith Jr. που εμφανιζόταν ως δευτερεύον ρόλος στη 4η σεζόν, προστέθηκε και εκείνος στο βασικό κύκλο των ηθοποιών για την 5η σεζόν. Οι σεναριογράφοι ξεκίνησαν να εργάζονται για τη 5η σεζόν στις 21 Μαΐου 2015, και έκανε πρεμιέρα στις 24 Σεπτεμβρίου 2015. 

Το πρώτο μισό της 5ης σεζόν επικεντρώνεται στο σκάνδαλο που ξεσπάει μετά την αποκάλυψη της Σάλι Λάνγκστον ότι ο Πρόεδρος έχει εξωσυζυγικές σχέσεις με την Ολίβια. Το Κογκρέσο αντιδρά και αποφασίζει να παραπέμψει τον Πρόεδρο και την Ολίβια σε ειδική επιτροπή ώστε να διαπιστωθεί η φύση της σχέσης τους. Η Ολίβια μην μπορώντας να ελέγξει τις φήμες, προσλαμβάνει για υπεύθυνο της τον Λίο Μπέργκεν. Μετά την επιτυχημένη προσπάθεια του Λίο, η Αμερική βλέπει με άλλο μάτι την Ολίβια. Παράλληλα, η Κουίν για να αντιμετωπίσει την νέα πελατεία της OPA τον Μάρκους Γουόκερ, εναν ακτιβιστή. Για να αποφευχθεί η παραπομπή του Φίτζ, η Ολίβια ζητά απο τον πατέρα της βοήθεια με αντάλλαγμα την αποφυλάκιση του κρυφά από τον Φίτζ. Στη συνεδρίαση της επιτροπής φτάνουν φάκελοι γεμάτοι με εγκλήματα που είχαν διαπράξει τα ίδια τα μέλη της στο παρελθόν και αναγκάζονται να ακυρώσουν την παραπομπή του Προέδρου. 

Στο δεύτερο μισό της σεζόν, η Μέλι εκμεταλλευόμενη την φήμη γύρω απο το όνομα της ως «απατημένη» ζητά από την Ολίβια να τη βοηθήσει να ανέλθει στην εξουσία ως Πρόεδρος. Η Σάλι Λάνγκστον ανακοινώνει ότι θα παρουσιάσει το ντιμπέιτ για το χρίσμα των Ρεπουμπλικάνων και οι 3 υποψήφιοι ετοιμάζονται πυρετωδώς. Την ίδια ώρα η Άμπι ανακαλύπτει ότι ο Σάιρους δουλεύει κρυφά στην προεκλογική καμπάνια του Βάργας και τον απολύει απο τον Λευκό Οίκο. Ο πρώην αντιπρόεδρος, Άντριου Νίκολς απειλεί τον Πρόεδρο ότι θα αποκαλύψει στον Τύπο ότι ο Πρόεδρος πήγε σε πόλεμο για να σωθεί η Ολίβια όταν την είχαν απαγάγει. Η Ολίβια του προτείνει ένα ποσό χρημάτων με αντάλλαγμα τη σιωπή του αλλά ο ίδιος αρνείται την πρόταση. Τότε η Ολίβια μαθαίνει ότι εκείνος ήταν ο εγκέφαλος τηα απαγωγής της και τον σκοτώνει χτυπώντας τον με μία σιδερένια καρέκλα στο καταφύγιο του Λευκού Οίκου. Αργότερα, η Ολίβια μετακομίζει στο σπίτι του πατέρα της όπου μένει κι ο Τζέικ προσποιούμενη πως έχει κατάθλιψη ώστε να μάθει περισσότερα γύρω απο τα σχέδια που ετοιμάζουν. Τελικά η Ολίβια μαθαίνει ότι ο Τζέικ πρόκειται να παντρευτεί τη Βανέσσα ώστε να κατέβει για τη θέση του αντιπροέδρου στο πλευρό του Βάργκας. Ο Τζέικ κι η Ολίβια τα ξαναβρίσκουν όμως ο Ρόουαν απειλεί να σκοτώσει τον Τζέικ αν δεν παντρευτεί τη Βανέσσα. Έτσι, η Ολίβια τον χωρίζει κι εκείνος παντρεύεται με τη Βανέσσα. Παράλληλα, η Ολίβια κι η Άμπι ενώνουν τις δυνάμεις τους για να βγάλουν από το πολιτικό προσκήνιο τον κοινό τους αντίπαλο, Χόλις Ντόιλ. Τελικά για αντιπρόεδρος του Βάργκας επελέγη ο Σάιρους ενώ η Ολίβια σε μία προσπάθεια να σώσει τον Τζέικ απο τον πατέρα της, τον βάζει ως αντιπρόεδρο με τη Μέλι. 

### Σεζόν 6

Στις 3 Μαρτίου 2016, το ABC ανανέωσε το συμβόλαιο της σειράς για 6η Σεζόν, η οποία έκανε πρεμιέρα στις 26 Ιανουαρίου 2017. 

Τα αποτελέσματα των εκλογών δείχνουν ως νέο Πρόεδρο τον Φρανσίσκο Βάργκας. Κατα τη διάρκεια της νικητήρια ομιλίας του, ο εκλεγμένος Πρόεδρος τον ΗΠΑ δολοφονείται. Την ίδια στιμγή κάποιος καλεί την Άμπι δίνοντας της εντολή να σφραγίσει το νοσοκομείο που μεταφέρθηκε ο Βάργκας και να αλλάξει τις σφαίρες του φόνου με άλλες. Ο Φίτζ καλείται να επιλέξει αν θα στηρίξει τον Σάιρους ή τη Μέλι για τη θέση της Προεδρίας. Η Ολίβια αμέσως υποπτέυεται τον Σάιρους ως τον εγκέφαλο της δολοφονίας και ψάχνει για στοιχεία. Ο Φίτζ στηρίζει δημόσια τον Σάιρους για την Προεδρία ενώ η Ολίβια βρίσκει ένα ηχητικό μήνυμα που την πείθει για την ενοχή του Σάιρους. Η Κουίν αρραβωνιάζεται τον Τσάρλι. Η ομάδα της Ολίβια κλέβει αρχεία του FBI ώστε να βρούν την αλήθεια για τη δολοφονία του Βάργκας. Η Ολίβια παρουσιάζει στον Φίτζ ένα βίντεο όπου ο Βάργκας έλεγε πως μόλις εκλεγεί θα κλείσει τον Σάιρους στην φυλακή και έτσι δίνεται η εντολή να διερευνηθεί ο Σάιρους ως πιθανός ηθικός αυτουργός. Ο Σάιρους μετά τις αποκαλύψεις προφυλακίζεται, όμως, η Ολίβια ξεκινά να έχει αφιβολίες γαι την ενοχή του. Στη φυλακή ο Σάιρους γίνεται θύμα ξυλοδαρμού από άλλους κρατούμενους. Ο Χάκ έχει σχέση με μία κοπέλα, τη Μέγκ. Μετά απο ενδελεχή έρευνα η Ολίβια ανακαλύπτει ότι ο άνθρωπος που σκότωσε τον Βάργκας είναι ο πατέρας της και δίνει εντολή στον Χακ να τον σκοτώσει ενώ ο Σάιρους αποφυλακίζεται. Ο πατέρας της όμως της λέει ότι βρίσκονται όλοι σε κίνδυνο και ότι τον ανάγκασαν άλλοι να δολοφονήσει τον Βάργκας. Παράλληλα, η Μεγκ πυροβολεί τον Χακ και τον κρύβει. Η Κουίν βασανίζει την Μεγκ ώστε να της αποκαλύψει που βρίσκεται ο Χακ τον οποίο τελικά βρίσκουν ζωντανό στο πορτ μπαγκάζ ενός αυτοκινήτου. Η Ολίβια μαλώνει με την Άμπι καθώς μαθαίνει ότι τη νύχτα της δολοφονίας συνεργάστηκε με τους εγκεφάλους με αντάλλαγμα 300 εκατομμύρια δολλάρια. 

Το Κολλέγιο των Εκλεκτόρων καλέιται τώρα να ψηφίσει τον νέο πρόεδρο των ΗΠΑ μεταξυ Μέλι και Σάιρους. Η Ολίβια θεωρεί ότι ο Σάιρους δικαιούται την Προεδρία. Η Μέλι προσπαθεί να πείσει την Ολίβια να συνεχίσουν την καμπάνια ενώ ο Ρόουαν προειδοποιεί την Ολίβια ότι αν συνεχίζει να στηρίζει τον Σάιρους, θα βρίσκεται σε κίνδυνο. Αποκαλύπτεται ότι εντολείς της δολοφονίας άλλα όχι εγκέφαλοι, είναι ο κ. Πέους και η κα. Ρόλαντ. Αυτοί επισκέπτονται στο γραφείο της την Ελίζαμπεθ την ώρα που βρίσκεται εκεί η Μέλι. Η Ρόλαντ με ένα μπαστούνι του γκόλφ χτυπάει την Ελίζαμπεθ προκαλώντας τον θάνατο της αφού πρώτα ενημερώνουν τη Μέλι ότι έχουν οι ίδιοι φορντίσει να εξαγοραστούν οι εκλέκτορες ώστε να ψηφίσουν εκείνη και ότι νέα βοηθός της Μέλι είναι η ίδια η Ρόλαντ. Η Μέλι έντρομη ζητά βοήθεια από τον Τζέικ. Παράλληλα, ο Λευκός Οίκος αναλαμβάνει την «κηδεμονία» του Ρόουαν αφού πρώτα δίνει εντολή απαγωγής του ο Φιτζ. Ο Πέους απειλέι την Ολίβια ότι αν δεν βγάλει απο αντιπρόεδρο τον Τζέικ, θα δημοσιεύσει φωτογραφίες του την ώρα που καθάριζε το πτώμα της Ελίζαμπεθ. Ο Τζέικ, τελικά, παραιτείται απο την υποψηφιότητα για την αντιπροεδρία. Ο Χακ δημιουργεί αντιπερισπασμό στον Λευκό Οίκο τον οποίο έχει επισκεφτεί η Ρόλαντ και δίνεται εντολή να μεταφερθούν όλοι στα καταφύγια υπό το φόβο μιας «βόμβας». Την ίδια ώρα, η Μέλι, ο Φίτζ, ο Μάρκους, η Ολίβια, ο Σάιρους, ο Ντέιβιντ, ο Ρόουαν κι ο Τζέικ συγκεντρώνονται σε ένα δωμάτιο του Λευκού Οίκου για να σκεφτούν πως θα βγάλουν απ' τη μέση τον Πέους και την Ρόλαντ ενώ στο καταφύγιο βρίσκονται μόνες η Άμπι κι η Ρόλαντ. Μετά από λίγες ώρες ο αντιπερισπασμός του Χακ διακόπτεται ενώ η Μέλι βγαίνει δημόσια και ονομάζει ως νέα αντιπρόεδρο της την Λούνα Βάργκας. Η Ολίβια πηγαίνει στο καταφύγιο όπου δίνει εντολή να φυλακίσουν την Ρόλαντ. άμεση είναι η αντίδραση του Πέους ο οποίος τοποθετεί σε όλη τη χώρα βόμβες και απειλέι να τις ενεργοποιήσει αν δεν επιστρέψουν υπό τον έλεγχο του η Ρόλαντ κι η Μέλι. Η πρώτη βόμβα εκρήγνυται κι ο Φιτζ ζητά τη βοήθεια του Ρόουαν. Τελικά, η Ρολαντ δέχεται να ομολογήσει τα πάντα με αντάλλαγμα αμνηστεία κι ο Ντέιβιντ ετοιμάζει τα χαρτιά. Η Ολίβια κι ο Χακ ανακαλύπτουν ότι ο Ρόουαν λάμβανε κάθε βδομάδα ένα πακέτο απο τον Πέους το οποίο πάντα ζύγιζε 3-5 κιλά όσο δηλαδή ζυγίζει ένα ανθρώπινο κεφάλι. Ο Ρόουαν φοβόταν οτι θα σκότωνε την Ολίβια κι έτσι συνεργάστηκε μαζί του. Την ίδια ώρα ο Ρόουαν βοηθάει την Ρόλαντ να δραπετεύσει, την οδηγεί στο εργαστήρι όπου και τη σκοτώνει με ένα δόντι δεινοσαύρου ενώ ο Τζείκ βρίσκει τον Πέους και τον πυροβολεί. Η Κουίν αποφασίζει να παντρευτεί τον Τσάρλι με κουμπάρο τον Χακ ενώ ο Τζέικ ανακαλύπτει ότι πίσω από τον Πέους και την Ρόλαντ κρυβόταν η μητέρα της Ολίβια. Ο Μάρκους αποφασίζει να δουλέψει στο νέο ίδρυμα του Φιτζ στο Βερμόντ ενώ η Ολίβια παραιτέιται απο την εταιρεία της και τη δίνει στην Κουίν. Ο Ντέβιντ, ο Τζέικ, ο Φιτζ κι η Ολίβια κρατούν φυλακισμένη τη Μάγια καθώς θεωρούν ότι θα προσπαθήσει να σκοτώσει τη Μέλι την ημέρα της Ορκομωσίας της, όμως, η Ολίβια παοφασίζει να την ελευθερώσει για να τους οδηγήσει στον εγκέφαλο όλης της υπόθεσης. Η ομάδα της QPA υποψιάζεται ότι ο εγκέφαλος είναι μέσα στην ομάδα και η Ολίβια αντιλαμβάνεται ότι αυτή είναι η Λούνα Βάργκας. Ο Φιτζ μετακομίζει μόνιμα στο Βερμόντ ενώ για να αποφευχχθεί το σκάνδαλο η Ολίβια κι ο Τζέικ συναντουν την Λούνα δίνοντας της χάπια που θα οδηγούσαν σε καρδιακή προσβολή αλλιώς θα τη συλλάμβαναν. Η Ολίβια χρηματοδοτέι ξανά τη Β613 με την ίδια τώρα ως «Διοικητή» ενώ παράλληλα είναι βοηθός της Μέλι. Η θέση τυο αντιπροέδρου δίνεται στον Σάιρους. Σε μία συνάντηση τους ο Σάιρους περιγρα΄φει τον θάνατο του Βάργκας με την ίδια φράση που είπει κι η Λούνα οδηγώντας την Ολίβια να θεωρεί ότι ο Σάιρους είναι αυτός που έπεισε την Λούνα να στήσει όλη την πλεκτάνη εναντίον του άντρα της. 

### Σεζόν 7

Στις 10 Φεβρουαρίου 2017, το ABC ανανέωσε τη σειρά για 7η σεζόν.  Επίσης, ανακοινώθηκε ότι η 7η σεζόν θα είναι και η τελευταία της σειράς.

Το πρώτο μισό της 7ης σεζόν επικεντρώνεται στη νέα απειλή τον ΗΠΑ από το κρατίδιο του Μπασράν το οποίο προσπαθεί να αποκτήσει πυρηνικά όπλα. Για να το αποτρέψουν Μέλι κι Ολίβια καλούν τον Πρόεδρο του Μπασράν στον Λευκό Οίκο για να υπογράψουν συνθήκη για τα πυρηνικά όπλα ενώ παράλληλα ζητούν να ελευθερωθεί ένας πράκτορας της CIA που κρατείται στο Μπασράν. Η Ολίβια ζητά απο τον Τζέικ να ερευνήσουν παραπάνω τον Ρασάντ. Ο Τζέικ ανακαλύπτει ότι ο Ρασάντ έχει μία ανηψιά η οποία ήρθε στην Αμερική κρυφά απ΄ τους αντί-Αμερικανούς πολίτες του Μπασράν για να σπουδάσει κι έτσι η Ολίβια τον απειλεί πως αν δεν υπογράψει τη συνθήκη, θα μάθουν όλοι για την ανηψιά του, όμως, εκείνος εμφανίζεται ανένδοτος. Την ώρα της εκδήλωσης πρός τιμήν του, ο Χακ παρατηρεί πως ένας απο τους στρατιωτικούς που βρίσκονται στην εκδήλωση είναι στην πραγματικότητα δολοφόνος. Εκείνος προσπαθεί να σκοτώσει τον Ρασάντ όμως οι πράκτορες τον προλαβαίνουν και τον αφοπλίζουν. Ο Ρασαντ λέει στη Μέλι ότι πιθανότατα ο δολοφόνος ήταν πληρωμένος από ριζοσπάστες της χώρας του και αποφασίζει να υπογράψει τη συνθήκη. Η Μέλι έρχεται πιο κοντά με τον Ρασάντ. Στο Μπασράν συμβαίνει πραξικόπημα και η Μέλι αποφασίζει να στείλει στρατό για να αποκαταστήσουν τη Δημοκρατία στη χώρα αλλά η Ολίβια την αποτρέπει. Παράλληλα, ο Σάιρους λαμβάνει ενα πολύ ακριβό δώρο από τον Γκλάκλαντ, εναν πίνακα αξίας εκατομμυρίων και πρέπει να αποφασίσει αν θα τον κρατήσει. Οι εξουσίες της Ολίβια και της Μέλι έρχονται σε σύγκρουση ενώ ο Σάιρους προσπαθεί να πάρει την εντολή του Κογκρέσου για να κηρυχθεί πόλεμος εναντίον του Μπασράν. Η ομάδα της Κουίν βρίσκουν την ανηψιά του Ρασάντ και αποφασίζουν να επιστρέψουν πίσω, στο Μπασράν. Προτού απογειωθεί, το αεροπλάνο εκρήγνυται με αποτέλεσμα τον θάνατο τους. Ο Σάιρους κι ο Γκλάκλαντ έρχονται πιο κοντά ενώ ο Γκλακλαντ προσπαθεί να μάθει τι συμβαίνει στον Λευκό Όικο. Την ημέρα του γάου της η Κουιν απαγάγεται αφού πρώτα το προηγούμενο βράδυ είχε ομολογήσει στην Ολίβια ότι ξέρει πως εκείνη έδωσε την εντολή για τον θάντο του Ρασάντ και την απέιλησε πως θα το πει. Η Ολίβια φοβισμένη πως θα νομίζουν ότι εκείνη την απήγαγε, διαγράφει το υλικό απο τις κάμερες στο σημείο που συναντήθηκαν. Η Ολίβια τελικά ανακαλύπτει πως πίσω απο την απαγωγή κρύβεται ο πατέρας της και τον απειλεί ότι θα τον σκοτώσει αν δεν ελευθερώσει την Κουίν. Εκείνος τότε κατεβαίνει στο υπόγειο κι ακούγεται ένας πυροβολισμός. Η Ολίβια τρομοκρατημένη νομίζει ότι ο Ρόουαν σκότωσε την Κουίν ενώ μια αναδρομή στο παρελθόν μας αποκαλύπτει ότι η Κουίν συνεργάστηκε με τον Ρόουαν για να λογικέψουν την Ολίβια και να τη φέρουν με την πλευρά των «καλών». Μετά την αποκάλυψη για την ανάμειξη της Ολίβια στο θάνατο του Ρασάντ, η Μέλι ζητά απο την Ολίβια να παραιτηθεί αλλιώς θα την απολύσει με άσχημες εξελίξεις για τη μετέπειτα καριέρα της. Τελικά, η Ολίβια παραιτείται ενώ ο Τζέικ αναλαμβάνει ως νέος βοηθός της Προέδρου. Η Κουίν κρύβεταισ το σπίτι της Ολίβια και μόλις εκείνη μπαίνει στο σπίτι της, προσπαθέι να την σκοτώσει όμως τη βλέπουν οι σκοπευτές που προστατεύουν την Ολίβια και την πυροβολούν. Η Ολίβια για να σώσει την Κουίν πέφτει πάνω της και την χτυπάει η σφάιρα στο χέρι. Η Ολίβια δέχεται πρόταση να κάνει σεμινάρια σε ένα πανεπιστήμιο. Τη διάλεξη της επισκέπτεται και η διάσημη δικηγόρος Άναλιζ Κίτινκ (crossover επεισόδιο με το *How To Get Away With Murder*) και ζητά τη βοήθεια της Ολίβια για μία νέα της υπόθεση εναντίον της Κοινοπολιτείας της Πενσυλβάνια. Η Ολίβια αν και αρχικά αρνείται, δέχεται να βοηθήσει όμως ο Λευκός Οίκος σαμποτάρει την υπόθεση με τη βοήθεια της ομάδας της Κουίν απο εκδίκηση για την Ολίβια. Η Κουίν, όμως λεει στην Ολίβια τα στοιχεία που βρήκε για την υπόθεση τα οποία οδηγούν ότι ο Πρόεδρος του Δικαστηρίου είχε εκχρηματιστεί ώστε να αποφασίσει υπέρ της Κοινοπολιτείας της Πενσυλβάνια. Τελικά, η Κίτινγκ κερδίζει το δικαστήριο και επιφέρει μία νέα εποχή στην απονομή δικαιοσύνης για τους αφροαμερικανούς.

Τα υπόλοιπα επεισόδια της τελευταίας σεζόν επικεντρώνονται στην προσπάθεια δολοφονίας του Σάιρους. Ο Σάιρους και ο Ντέιβιντ ταξιδεύουν με το Air Force 2 για να παραβρεθούν σε μία Σύνοδο Κορυφής. Κατά τη διάρκεια μερικών αναταράξεων, αξιωματικός ενημερώνει τον Αντιπρόεδρο ότι το αεροπλάνο βρίσκεται υπό τον έλεγχο χάκερς. Αμέσως, ο Λευκός Οικός σημαίνει συναγερμό υπό τον φόβο ενός τρομοκρατικού εγκλήματος παρόμοιο με εκείνο της 11ης Σεπτεμβρίου 2001. Μετά από προσπάθειες μία ειδικός καταφέρνει να βρεί wifi και στέλνουν μέσω του μετεωρολογικού συστήματος μήνυμα για βοήθεια στην QPA. Ο Χακ προσπαθεί να βρεί τη διαρροή και να εντοπίσει το αεροπλάνο. Την ίδια ώρα, η Μέλι καλείται να αποφασίσει αν αθ τηρήσει ή όχι το πρωτόκολλο το οποίο ορίζει ότι το αεροπλάνο πρέπει να καταρριφθεί. Η Ολίβια επισκέπτεται στο καταφύγιο όπου είναι φυλακισμένη τη μητέρα της και της δίνει ως δώρο γενεθλίων την ελευθερία της, ένα εισιτήριο για το Παρίσι και χρήματα. Τελικά η ομάδα της Κουίν βρίσκει τρόπο και σώζει το αεροπλάνο. Μία νέα υπόθεση που αναλαμβάνει η Ολίβια, κάνει τη Μέλι να υπογράψει μια νέα νομοθεσία για την σεξουαλική παρενόχληση. Παράλληλα, η Ολίβια ζητά απο την Άμπι να ερευνήσουν κρυφά ποιός κρύβεται πίσω απο την αεροπειρατεία. Η ομάδα της Κουίν ξεκινάνε την έρυενα την οποί όμως σταματούν όταν μαθαίνουν ότι το ζήτησε η Ολίβια. Το FBI συλλαμβάνει τον Τσάρλι ως εγκέφαλο της αεροπειρατείας οδηγώντας την QPA να ψάξουν την υπόθεση περισσότερο. Υπεύθυνος για την εισαγγελική έρευνα τοποθετείται ο Εισαγγελέας Λόνι Μένκεν ο οποίος προσπαθεί να πείσει τον Τσάρλι να υπογράψει μία κατάθεση στην οποία θα λέει πως εντολέας του για την αεροπειρατεία ήταν η Πρόεδρος, Μέλι Γκραντ. Ο Τσάρλι, όμως, αρνείται. Αμέσως, αντιλαμβάνονται ότι ο Σάιρους κρύβεται πίσω από τη δική του αεροπειρατεία με σκοπό να βγάλει από τη μέση τη Μέλι. Ο Φίτζ προσπαθεί να προειδοποίησει τη Μελι, όμως, εκείνη δεν τον πιστεύει. O Σάιρους συμμαχεί με τον Τζέικ ο οποίος τελικά πείθει τον Τσάρλι να υπογράψει την κατάθεση. Έτσι, ακούγονται φήμες για την εμπλοκή της Μέλι στην υπόθεση της αεροπειρατείας. Εκείνη σε απόγνωση συναντά την Ολίβια ζητώντας της να επιστρέψει ως βοηθός της και να σκοτώσει τον Σάιρους. Η Ολίβια διστακτική για τη δολοφονία του Σάιρους, ετοιμάζει δύο σχέδια. Το πρώτο είνα να τον πείσει να απορρίψει τις κατηγορίες εναντίον της Μέλι και το δεύτερο να τον δηλητηριάσει. Την ίδια ώρα, η Άμπι κι η Κουίν ψάχνουν τον χάκερ που προσέλαβε ο Σάιρους τον οποίο όμως βρίσκουν νεκρό. Η Ολίβια, μη έχοντας στοιχεία για να τον απειλήσει, αποφασιζει να του δώσει απο το κρασί το οποίο είχε δηλητηριάσει με υδροκυάνιο. Ο Τζέικ, όμως, την προλαβαίνει και σώζει τον Σάιρους. Η Μέλι πεπεισμένη πως αυτή η ιστορία θα λυθεί χωρίς αίμα, βγαίνει δημόσια και δηλώνει πως είναι αθώα κι ότι δεν έχει καμία σχέση με τις κατηγορίες που της προσάπτουν. Ο Τζεικ καλεί στο σπίτι του τον Σάιρους ενώ πρώτα είχε σκοτώσει τη Βανέσσα επειδή τον αποκάλεσε «σκυλάκι του Σάιρους». Οι δυο τους ξανά συζητούν τους όρους της συμμαχίας τους μπροστά από το πτώμα της Βανέσσα. Ο Λόρι Μένκεν ως ειδικός κατήγορος ανακοινώνει ότι θα γίνει ειδική ακρόαση για την υπόθεση με παραπομπή της Προέδρου. Η Ολίβια και η Μέλι ενώνουν τις δυνάμεις τους με μόνο σκοπό να πουν την αλήθεια και μόνο την αλήθεια. Η Μέλι στην ακρόαση, αρχικά, δηλώνει ότι δεν είχε καμία σχέση με την αεροπειρατεία αλλά ένα βίντεο που την συσχετίζει με τη δολοφονία του Ρασάντ, την αναγκάζει να επικαλεστεί την 5η Τροπολογία. Τότε ο Μένκεν ανακοινώνει στην Ολίβια πως κι εκείνη θα περάσει από ακρόαση, δίνοντας της το έγγραφο της παραπομπής της. Η Ολίβια στην ακρόαση της προσπαθεί να αποφύγει την ερώτηση σχετικά με τη δολοφονία του Ρασάντ. Μετά από πιέσεις του Μένκεν, απαντά ότι η ίδια έδωσε την εντολή ως Διοικητής της Β613 μιας απολύτως μυστικής υπηρεσίας που ελέγχει τον Λευκό Οίκο και διοικείται πλέον απο τον Τζέικ Μπάλαρντ. Ο Μένκεν, μη γνωρίζοντας την ύπαρξη τέτοιας υπηρεσίας, σοκάρεται και διακόπτει την ακρόαση. Σε μία άτυπη ακρόαση μεταξύ Μένκεν και Τζέικ, ο Τζέικ τον απειλεί, παίρνει την κασέτα από την ακρόαση της Ολίβια και φεύγει. Η QPA γνωρίζοντας για την ομολογία της Ολίβια σχετικά με τη Β613, ζητούν τη βοήθεια της Σάλι Λάνγκστον η οποία μεταφέρει το θέμα στην εκπομπή της δημόσια. Μετά την αποκάλυψη για τη Β613 η Ολίβια συναντά τον Μένκεν ρωτώντας τον πως μπορεί να ζητήσει ακρόαση στη Γερουσία. Ο Λόνι Μένκεν της απαντά ότι θα το φροντίσει ο ίδιος αρκεί η Μέλι να θέσει ως πρώτη της αρμοδιότητα την ψήφιση νομοσχεδίου σχετικά με τον έλεγχο των όπλων. Η Ολίβια τον διαβεβαιώνει, εκείνος βγάζει ένα όπλο κι αυτοκτονεί καθώς ήταν σίγουρος πως η αυτοκτονία του θα εξασφάλιζε την ακρόαση στη Γερουσία. Στην ακρόαση της Γερουσίας η Ολίβια παραδέχεται πως εκείνη έδωσε την εντολή δολοφονίας του Ρασάντ, η Μέλι κι ο Φίτζ παραδέχονται πως γνώριζαν την ύπαρξη της Β613, ο Τομ ομολογεί πως σκότωσε τον Βάργκας υπό τις διαταγές του Σάιρους και ο Χόλις Ντόιλ παραδέχεται πως νόθευσε τις εκλογές. Όλοι πλέον είναι αντιμέτωποι με την φυλάκιση για τις πράξεις τους ενώ η Κουίν παντρεύεται τον Τσάρλι όσο εκείνος βρίσκεται στη φυλακή. Ο Τζέικ προσπαθεί να σκοτώσει τον Ντέιβιντ, δεν τα καταφέρνει και λέει στον Σάιρους ότι διαλύουν τη συμμαχία τους. Ο Σάιρους καλεί στο σπίτι του τον Ντέβιντ και τον δηλητηριάζει με το ποτό του. Αυτή η εξέλιξη καθυστερεί την ακρόαση όπου εμφανίζεται ένας νέος μάρτυρας. Ο Ρόουαν, ο οποίος παραδέχεται ότι εκείνος δημιούργησε και ήταν Διοικητής της Β613. Η επιτροπή αποφασίζει να «θάψει» την υπόθεση φυλακίζοντας τον Τζέικ. Ο Σάιρους που πλέον είναι αλκοολικός, παραιτείται από αντιπρόεδρος ενώ η Μέλι υπογράφει το νομοσχέδιο για τον έλεγχο των όπλων. Στην τελευταία σκηνή της σειράς φαίνονται δύο κορίτσια να επισκέπτονται την Εθνική Πινακοθήκη όπου βλέπουν ένα πορτρέτο της Ολίβια, σημάδι ότι η Ολίβια αποτελούσε πλέον μία από τις σημαντικότερες παρουσίες στα πολιτικά των ΗΠΑ.

Παραπομπές
----------

1. ↑  «ABC 2011-12 Primetime Schedule Announced» (στα αγγλικά). *TV By The Numbers by zap2it.com*. 2011-05-17. Αρχειοθετήθηκε από το πρωτότυπο στις 2017-07-06.. Ανακτήθηκε στις 2017-02-25.
2. ↑  Tucker, Neely; Tucker, Neely (2012-03-29). «D.C. insider Judy Smith is basis for ABC drama "Scandal"» (στα αγγλικά). *The Washington Post*. ISSN 0190-8286.. Ανακτήθηκε στις 2017-02-25.
3. ↑  «Complete List Of 2011-12 Season TV Show Viewership: 'Sunday Night Football' Tops, Followed By 'American Idol,' 'NCIS' & 'Dancing With The Stars'» (στα αγγλικά). *TV By The Numbers by zap2it.com*. 2012-05-25. Αρχειοθετήθηκε από το πρωτότυπο στις 2016-12-21.. Ανακτήθηκε στις 2017-02-25.
4. ↑  «Complete List Of 2012-13 Season TV Show Viewership: ‘Sunday Night Football’ Tops, Followed By ‘NCIS,’ ‘The Big Bang Theory’ & ‘NCIS: Los Angeles’» (στα αγγλικά). *TV By The Numbers by zap2it.com*. 2013-05-29. Αρχειοθετήθηκε από το πρωτότυπο στις 2016-10-09.. Ανακτήθηκε στις 2017-02-25.
5. ↑  Team, The Deadline (2014-05-22). «Full 2013-2014 TV Season Series Rankings» (στα αγγλικά). *Deadline*.. Ανακτήθηκε στις 2017-02-25.
6. ↑  Moraes, Lisa de· Moraes, Lisa de (22 Μαΐου 2015). «Full 2014-15 TV Season Series Rankings: Football & 'Empire' Ruled». *Deadline*. Ανακτήθηκε στις 25 Φεβρουαρίου 2017.
7. ↑  Moraes, Lisa de (2016-05-26). «Full 2015-16 TV Season Series Rankings: ‘Blindspot’, ‘Life In Pieces’ & ‘Quantico’ Lead Newcomers» (στα αγγλικά). *Deadline*.. Ανακτήθηκε στις 2017-02-25.
8. ↑  Ausiello, Michael· Ausiello, Michael (2 Μαΐου 2016). «Scandal Season 6 Episode Order Cut». *TVLine*. Αρχειοθετήθηκε από το πρωτότυπο στις 4 Μαΐου 2016. Ανακτήθηκε στις 25 Φεβρουαρίου 2017.
9. ↑  «Scandal TV show on ABC: season 5» (στα αγγλικά). *canceled TV shows - TV Series Finale*. 2015-05-08.. Ανακτήθηκε στις 2017-02-25.
10. ↑  «ABC 2015-16 Primetime Schedule: 'The Muppets' & 'Quantico' on Tuesday, 'Of Kings & Prophets' & 'Oil' on Sunday, 'WIcked City'» (στα αγγλικά). *TV By The Numbers by zap2it.com*. 2015-05-12. Αρχειοθετήθηκε από το πρωτότυπο στις 2018-11-16.. Ανακτήθηκε στις 2017-02-25.
11. ↑  «'Scandal' Promotes Portia de Rossi to Series Regular for Season 5» (στα αγγλικά). *The Hollywood Reporter*.. Ανακτήθηκε στις 2017-02-25.
12. ↑  Ausiello, Michael· Ausiello, Michael (7 Ιουλίου 2015). «Scandal: Cornelius Smith Jr. Returning as a Series Regular in Season 5». *TVLine*. Αρχειοθετήθηκε από το πρωτότυπο στις 11 Ιουλίου 2015. Ανακτήθηκε στις 25 Φεβρουαρίου 2017.
13. ↑  «shonda rhimes on Twitter». *Twitter*.. Ανακτήθηκε στις 2017-02-25.
14. ↑  Wagmeister, Elizabeth (2017-02-10). «ABC Renews ‘Grey’s Anatomy,’ ‘Scandal,’ ‘How to Get Away With Murder’ for New Seasons» (στα αγγλικά). *Variety*.. Ανακτήθηκε στις 2017-02-25.
15. ↑  «'Grey's Anatomy,' 'Quantico,' and more renewed at ABC» (στα αγγλικά). *EW.com*. 2016-03-03.. Ανακτήθηκε στις 2017-02-25.
16.